Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A rendõrségi fogdák rendjérõl szóló 19/1995. (XII. 13.) BM rendelet 6/A. § (4) bek. értelmében a fogva tartottnak
Paragraph Index: 453

A rendõrségi fogdák rendjérõl szóló 19/1995. (XII. 13.) BM rendelet 6/A. § (4) bek. értelmében a fogva tartottnak a hatóságokkal, a nemzetközi szervezetekkel és a védõjével – illetve a jogszabályban meghatározott más személyekkel – való levelezése tartalmilag nem ellenõrizhetõ. Mindezekre tekintettel az általános helyettes megállapította, hogy a rendõrség eljárása visszásságot okozott a panaszhoz való alkotmányos joggal összefüggésben, és ajánlást tett az országos rendõrfõkapitánynak, intézkedjen, hogy a fogva tartotti panaszbeadványokat az elõírásoknak megfelelõen, zárt borítékban, közvetlenül továbbítsák a rendõrségi fogdákról a Hivatalba. Az országos rendõrfõkapitány az ajánlást elfogadta. OBH 5977/2004. Nem okoz alkotmányos jogokkal kapcsolatos visszásságot az önálló bírósági végrehajtó, ha a hatályos jogszabályoknak megfelelõen jár el, s a fokozatosság és arányosság elvének megfelelõen foganatosítja a végrehajtási cselekményeket. A végrehajtónak nem feladata további egyeztetést vagy tárgyalást folytatni az adóssal a végrehajtás elrendelését követõen, mivel a végrehajtási eljárás alapjául szolgáló bírósági határozat teljesítése kötelezõ. Amennyiben önkéntes teljesítés nem történik, az állami kényszer igénybevételével történõ végrehajtásra kerül sor, amelynek keretében a bíróság határozatának végrehajtása – adott esetben állami kényszer igénybevételével – a közhatalommal felruházott végrehajtó kötelessége. A panaszos az ellene folyamatban lévõ bírósági végrehajtási eljárás során eljáró önálló bírósági végrehajtó tevékenységét kifogásolta. Sérelmezte, hogy az önálló bírósági végrehajtó nem adta át számára a végrehajtási lapot, további egyeztetésre nem került sor, fizetési felszólítást nem kapott.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes